sukhrobnurali/uzbek-legal-corpus huggingface dataset:
OʻZBEKISTON RESPUBLIKASI HUDUDIGA IMPORT QILINADIGAN IShLAR, XIZMATLARGA NISBATAN QOʻShILGAN QIYMAT SOLIGʻINI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi bojxona kodeksi, Oʻzbekiston Respublikasi “Davlat soliq xizmati toʻgʻrisida”gi Qonunning 7-moddasiga muvofiq, Oʻzbekiston Respublikasi Moliya vazirligi va Davlat bojxona qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasi tomonidan 2002-yil 28-yanvarda 26-son va 2002-24-son qaror bilan tasdiqlangan “Oʻzbekiston Respublikasi hududiga import qilinadigan ishlar, xizmatlarga nisbatan qoʻshilgan qiymat soligʻini hisoblab chiqarish va toʻlash tartibi toʻgʻrisidagi yoʻriqnomaning (2002-yil 15-aprel, roʻyxat raqami 1123-son — Meʼyoriy hujjatlar axborotnomasi 2002-y., 7-son; 2003-y., 4-son) 5-bandidagi “v” kichik bandi chiqarib tashlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
JISMONIY ShAXSLARNING DAROMADIGA SOLINADIGAN SOLIQNI HISOBLAB ChIQARISh VA BUDJETGA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Vazirlar Mahkamasining 2003-yil 25-dekabrdagi “Oʻzbekiston Respublikasining 2004-yilgi Davlat budjeti parametrlari toʻgʻrisida”gi 567-sonli qaroriga asosan qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasi tomonidan 2002-yil 14-yanvardagi 10-son va 2002-16-son qaror bilan tasdiqlangan Jismoniy shaxslarning daromadiga solinadigan soliqni hisoblab chiqarish va budjetga toʻlash tartibi toʻgʻrisidagi yoʻriqnomaga (2002-yil 14-mart, roʻyxat raqami 1110-son — Meʼyoriy hujjatlar axborotnomasi, 2002-y., 5, 17-18-son; 2003-y., 5-6-son) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
YuRIDIK ShAXSLARNING DAROMADIGA (FOYDASIGA) SOLINADIGAN SOLIQNI HISOBLAB ChIQARISh VA BUDJETGA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Vazirlar Mahkamasining 2003-yil 25-dekabrdagi “Oʻzbekiston Respublikasining 2004-yilgi Davlat budjeti parametrlari toʻgʻrisida”gi 567-sonli qaroriga asosan qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasi tomonidan 2002-yil 14-yanvarda 15 va 2002-12-son qaror bilan tasdiqlangan Yuridik shaxslarning daromadiga (foydasiga) solinadigan soliqni hisoblab chiqarish va budjetga toʻlash tartibi toʻgʻrisidagi yoʻriqnomaga (2002-yil 13-mart, roʻyxat raqami 1109-son — Meʼyoriy hujjatlar axborotnomasi, 2002-y., 5, 11-12, 19-son; 2003-y., 4-son) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON XALQ ShOIRI MUHAMMAD YuSUF TAVALLUDINING 50 YILLIGINI NIShONLASh TOʻGʻRISIDA
(resolution, 2021-02-22)

Betakror ijodi va ijtimoiy faoliyati bilan yosh avlodni Vatanga muhabbat va sadoqat ruhida tarbiyalash, yurtdoshlarimiz qalbida ona Oʻzbekiston bilan faxrlanish va fidoyilik tuygʻularini uygʻotish, milliy istiqlol gʻoyasini xalqimiz ongi va tafakkuriga singdirish borasidagi katta xizmatlarini, adabiyotimiz va sanʼatimiz rivojiga qoʻshgan munosib hissasini inobatga olib, Vazirlar Mahkamasi qaror qiladi: 1. Oʻzbekiston xalq shoiri, marhum Muhammad Yusuf tavalludining 50 yilligini nishonlash toʻgʻrisida Oʻzbekiston Yozuvchilar uyushmasi, Madaniyat ishlari vazirligi, “Kamolot” ijtimoiy harakati, “Oʻzbeknavo” estrada birlashmasi va keng jamoatchilik vakillarining taklifi maʼqullansin. 2. Muhammad Yusuf tavalludining 50 yilligini nishonlash boʻyicha tashkiliy qoʻmita tarkibi ilovaga muvofiq tasdiqlansin. 3. Tashkiliy qoʻmitaga bir oy muddatda mazkur sana munosabati bilan oʻtkaziladigan tadbirlar rejasini ishlab chiqish va amalga oshirish vazifasi topshirilsin. Tadbirlar rejasida quyidagilar koʻzda tutilsin: shu yil may oyida Toshkent shahrida Muhammad Yusuf tavalludining 50 yilligiga bagʻishlangan xotira kechasini oʻtkazish; shoirning bir jildlik asarlari saylanmasini nashr etish;; oʻquv muassasalari, harbiy qismlar, mehnat jamoalari va mahallalarda yozuvchilar, sanʼatkorlar va olimlar ishtirokida Muhammad Yusuf ijodiga bagʻishlangan uchrashuv va adabiy kechalar tashkil etish; shoir hayoti va ijodiga bagʻishlangan hujjatli videofilm yaratish. 4. Oʻzbekiston Respublikasida maʼmuriy-hududiy birliklar, aholi punktlari, tashkilotlar va boshqa toponimik obyektlarning nomlarini tartibga solish masalalari boʻyicha komissiyaning shoir xotirasini abadiylashtirish haqidagi qarori maʼlumot uchun qabul qilinsin. 5. Andijon viloyati hokimligiga shoir qabrini obodonlashtirish va yodgorlik lavhasi oʻrnatish topshirilsin. 6. Oʻzbekiston Respublikasi Oliy va oʻrta maxsus taʼlim vazirligi Mirzo Ulugʻbek nomidagi Oʻzbekiston Milliy universiteti qoshidagi Oliy adabiyot kursining eng isteʼdodli tinglovchilari uchun Muhammad Yusuf nomidagi stipendiyani taʼsis etsin. 7. Oʻzbekiston Matbuot va axborot agentligi, “Oʻzteleradio” kompaniyasi, Oʻzbekiston Milliy axborot agentligi va boshqa ommaviy axborot vositalariga shoir ijodiy merosining ahamiyatini targʻib etish, shuningdek, tavalludining 50 yilligini nishonlash bilan bogʻliq tadbirlarni keng yoritish tavsiya etilsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A. Azizxoʻjayev zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISH VA QOʻSHIMCHALAR KIRITISH TOʻGʻRISIDA
(resolution, 2024-08-16)

Oʻzbekiston Respublikasi Prezidentining “Kichik tadbirkorlik subyektlarini moliyaviy qoʻllab-quvvatlash mexanizmini takomillashtirish toʻgʻrisida” 2003-yil 23-dekabrdagi PF-3367-son Farmoniga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 1. Vazirlar Mahkamasining “Ayrim korxonalar va mol-mulkni davlat tasarrufidan chiqarish va xususiylashtirishning baʼzi masalalari toʻgʻrisida” 1995-yil 4-dekabrdagi 448-son qaroriga 1-ilova III boʻlimining 8-bandi birinchi xatboshining ikkinchi jumlasi chiqarib tashlansin. 5. Vazirlar Mahkamasining “Kichik va oʻrta tadbirkorlikni rivojlantirishni ragʻbatlantirish mexanizmini takomillashtirish toʻgʻrisida” 1998-yil 27-maydagi 232-son qarorida (Oʻzbekiston Respublikasi QT, 1998-y., 5-son, 20-modda): b) 2-ilovada: “Kichik biznesni rivojlantirishni qoʻllab-quvvatlash boʻyicha vazifalari” ustunining uchinchi pozitsiyasidagi “Biznes-fond” soʻzlari chiqarib tashlansin; beshinchi pozitsiyadagi “Organning nomi” ustuni quyidagi tahrirda bayon qilinsin: “Budjetdan tashqari jamgʻarmalar”; v) 3-ilovada: 11-bandning beshinchi xatboshi chiqarib tashlansin; 16-band oʻz kuchini yoʻqotgan deb hisoblansin. 7. Vazirlar Mahkamasining 2003—2007-yillar davrida Qoraqalpogʻiston Respublikasida qishloq xoʻjaligi ishlab chiqarishi barqaror rivojlantirilishini taʼminlashga doir qoʻshimcha chora-tadbirlar toʻgʻrisida” 2002-yil 1-avgustdagi 276-son qarorining 5-bandidagi “Biznes-fond”ga” soʻzlari “Oʻztadbirkorbank”ka soʻzi bilan almashtirilsin.
OʻZBEKISTON RESPUBLIKASI FANLAR AKADEMIYASINING “NIHOL” BOLALAR BOGʻCHASINI TOSHKENT VILOYATI QIBRAY TUMANI HOKIMLIGINING BALANSIGA OʻTKAZISH TOʻGʻRISIDA
(resolution, 2004-03-05)

Vazirlar Mahkamasi qaror qiladi: 1. Oʻzbekiston Respublikasi Fanlar akademiyasi hamda Toshkent viloyati hokimligining Genetika va oʻsimliklar eksperimental biologiyasi instituti balansidagi “Nihol” bolalar bogʻchasini Toshkent viloyati Qibray tumani hokimligi balansiga oʻtkazish haqidagi taklifi maʼqullansin. 2. Fanlar akademiyasining Genetika va oʻsimliklar eksperimental biologiyasi instituti “Nihol” bolalar bogʻchasini bir oy muddatda belgilangan tartibda Toshkent viloyati Qibray tumani hokimiyatining balansiga bepul bersin. 3. Oʻzbekiston Respublikasi Moliya vazirligi balansdan balansga oʻtkazilayotgan maktabgacha taʼlim muassasasining xarajatlarini qoplash uchun respublika va Toshkent viloyati mahalliy budjeti parametrlariga tegishli oʻzgartirishlar kiritsin. 4. Vazirlar Mahkamasining “2003-2004-yillarda korxonalarni davlat tasarrufidan chiqarish va xususiylashtirish dasturi toʻgʻrisida” 2003-yil 17-apreldagi 185-son qarorining 2-ilovasidan “211” pozitsiya (Toshkent viloyati Qibray tumani “Nihol” bolalar bogʻchasi) chiqarib tashlansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.Azizxoʻjayev zimmasiga yuklansin.
OʻZBEKISTON RESPUBLIKASI PREZIDENTINING BAʼZI FARMONLARIGA OʻZGARTIRIShLAR KIRITISh TOʻGʻRISIDA
(decree, 2021-04-30)

“Kichik tadbirkorlik subyektlarini moliyaviy qoʻllab-quvvatlash mexanizmini takomillashtirish toʻgʻrisida” Oʻzbekiston Respublikasi Prezidentining 2003-yil 23-dekabrdagi PF–3367-son Farmoniga muvofiq: Oʻzbekiston Respublikasi Prezidentining quyidagi farmonlariga oʻzgartirish va qoʻshimchalar kiritilsin: “Oʻzbekiston Respublikasi Sogʻliqni saqlash tizimini isloh qilish davlat dasturi toʻgʻrisida” Oʻzbekiston Respublikasi Prezidentining 1998-yil 10-noyabrdagi PF–2107-son Farmoni 13-bandining toʻrtinchi xatboshidagi “Biznes-fond” va” soʻzlari chiqarib tashlansin.
Oʻzbekiston Respublikasi Sogʻliqni saqlash vazirligining “SNIFOKOR-MK” mehmonxona kompleksini Oʻzbekiston Respublikasi Badiiy gimnastika federatsiyasi balansiga berish toʻgʻrisida
(resolution, 2005-02-25)

Respublikada ommaviy bolalar sportining ustuvor yoʻnalishlaridan biri hisoblangan badiiy gimnastikani yanada rivojlantirish uchun qulay shart-sharoitlar yaratish, ushbu sportning turiga xotin-qizlarni keng jalb etish hamda ularning sogʻligʻini mustahkamlash maqsadida Vazirlar Mahkamasi qaror qiladi: 1. Oʻzbekiston Respublikasi Sogʻliqni saqlash vazirligi, Davlat mulki qoʻmitasi, Davlat sport qoʻmitasi, Toshkent shahar hokimligi va Oʻzbekiston Respublikasi Badiiy gimnastika federatsiyasining Toshkent shahar, Chilonzor koʻchasi, 80-uyda joylashgan “SNIFOKOR-MK” mehmonxona kompleksini Sogʻliqni saqlash vazirligi balansidan Oʻzbekiston Respublikasi Badiiy gimnastika federatsiyasi balansiga berish toʻgʻrisidagi taklifi qabul qilinsin. 2. Oʻzbekiston Respublikasi Sogʻliqni saqlash vazirligi “SNIFOKOR-MK” mehmonxona kompleksini belgilangan tartibda Badiiy gimnastika federatsiyasi balansiga bersin, federatsiya esa oʻz balansiga qabul qilib olsin. 3. Vazirlar Mahkamasining “2003-2004-yillarda korxonalarni davlat tasarrufidan chiqarish va xususiylashtirish dasturi toʻgʻrisida” 2003-yil 17-apreldagi 185-son qarorining 5-ilovasidan “147” pozitsiya (“SNIFOKOR-MK” mehmonxona kompleksini) chiqarib tashlansin. 4. Badiiy gimnastika federatsiyasi xorijiy sarmoyani, homiylik badallarini jalb etgan holda va oʻz mablagʻlari hisobiga kompleks qoshida badiiy gimnastika boʻyicha mashqlar va musobaqalar oʻtkazish uchun gimnastika zali qurilishini hisobga olib, mehmonxona kompleksi binolarini tiklash-taʼmirlash, shuningdek tashkil etilayotgan sport-sogʻlomlashtirish kompleksini zarur sport, tibbiyot jihozlari va boshqa jihozlar bilan taʼminlash ishlarini amalga oshirsin. 5. Oʻzbekiston Respublikasi Bolalar sportini rivojlantirish jamgʻarmasi Toshkent shahar hokimligi bilan birgalikda Oʻzbekiston Respublikasi Badiiy gimnastika federatsiyasiga bolalar sportini rivojlantirish uchun homiylardan tushayotgan mablagʻlar 2004-yilda loyiha ishlarini bajarish uchun zarur boʻlgan miqdorda va 2005-yilga Toshkent shahrida badiiy gimnastika bilan shugʻullanish uchun yangi sport zali qurilishini moliyalashtirish va tugallash uchun mablagʻ ajratilishini nazarda tutsin. Yangi sport zali “SNIFOKOR-MK” mehmonxona kompleksiga tutashib ketgan hududida joylashtirilsin 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A. Azizxoʻjayev zimmasiga yuklansin.
DINIY TAʼLIM MUASSASALARINING FAOLIYATINI LITSENZIYALASH TOʻGʻRISIDAGI NIZOMNI TASDIQLASH HAQIDA
(resolution, 2024-05-07)

“Faoliyatning ayrim turlarini litsenziyalash toʻgʻrisida”gi Oʻzbekiston Respublikasi Qonunining 5-moddasiga hamda “Vijdon erkinligi va diniy tashkilotlar toʻgʻrisida”gi Oʻzbekiston Respublikasi Qonunining 9-moddasiga muvofiq Vazirlar Mahkamasi qaror qiladi: 2. Vazirlar Mahkamasining diniy taʼlim muassasalari faoliyatini litsenziyalash komissiyasi ikki hafta muddatda: Komissiya toʻgʻrisidagi nizomni; Diniy taʼlim muassasasi pasporti shaklini ishlab chiqsin va tasdiqlasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.A.Azizxoʻjayev zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh VA BAʼZILARINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2024-05-07)

Vazirlar Mahkamasining “2004-yil makroiqtisodiy koʻrsatkichlarining asosiy parametrlari va ularning bajarilishini nazorat qilishni kuchaytirish chora-tadbirlari toʻgʻrisida” 2003-yil 15-dekabrdagi 547-son qaroriga muvofiq hamda bank tizimini yanada rivojlantirishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin va baʼzilarini oʻz kuchini yoʻqotgan deb hisoblansin. 3. Oʻzbekiston Respublikasi Vazirlar Mahkamasining “Bank tizimini isloh qilish chora-tadbirlari toʻgʻrisida” 1999-yil 15-yanvardagi 24-son qarorida: 1-bandning toʻrtinchi xatboshidan “xususiy banklar boʻyicha — soʻm ekvivalentida 0,3 mln AQSh dollari miqdorida” soʻzlari chiqarib tashlansin; 3-bandning ikkinchi xatboshi quyidagi tahrirda bayon qilinsin: “bir aksiyadorning yoki bir-biri bilan bogʻliq boʻlgan bir guruh aksiyadorlarning bank ustav sarmoyasidagi ulushi ustav sarmoyasi umumiy miqdorining 25 foizidan ortiq boʻlishi mumkin emas (xususiy banklar va xorijiy sarmoya ishtirokidagi banklar bundan mustasno);”. 4. Oʻzbekiston Respublikasi Vazirlar Mahkamasining “Tijorat banklarining kichik va oʻrta tadbirkorlikni rivojlantirishda qatnashishini ragʻbatlantirishga doir qoʻshimcha chora-tadbirlar toʻgʻrisida” 2000-yil 19-maydagi 195-son qarori (Oʻzbekiston Respublikasi QT, 2000-y., 5-son, 25-modda) 2-bandining uchinchi xatboshidagi “jismoniy shaxslarning muddatli omonatlari (depozitlari)ning koʻpaygan” soʻzlari “jismoniy shaxslarning muddatli omonatlari, plastik kartochkalar boʻyicha omonatlari hamda joylashtirilgan jamgʻarma sertifikatlari hajmlarining koʻpaygan” soʻzlari bilan almashtirilsin. 5. Oʻzbekiston Respublikasi Vazirlar Mahkamasining “Pul muomalasini tartibga solish va respublika isteʼmol bozorini himoya qilishni kuchaytirish toʻgʻrisida” 1993-yil 5-maydagi 204-son qarori oʻz kuchini yoʻqotgan deb hisoblansin.
XALQARO SHARTNOMANI TASDIQLASH TOʻGʻRISIDA
(resolution, 2004-02-25)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. 2004-yil 14-yanvarda Pekin shahrida imzolangan Oʻzbekiston Respublikasi Hukumati va Mongoliya Hukumati oʻrtasida madaniy va ilmiy hamkorlik toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan ushbu xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida tegishli bildirishnoma yuborsin. 3. Oʻzbekiston Respublikasi Bosh vazirining oʻrinbosarlari va tegishli vazirliklar hamda idoralar rahbarlari ushbu xalqaro shartnoma kuchga kirgandan keyin Oʻzbekiston Respublikasi majburiyatlarining bajarilishi ustidan belgilangan tartibda nazoratni taʼminlasinlar.
OʻZBEKISTON RESPUBLIKASINING NAQD MILLIY VALYUTASINI OLIB KIRISh VA OLIB ChIQIShNI TARTIBGA SOLISh ChORA-TADBIRLARI TOʻGʻRISIDA
(resolution, 2020-09-01)

“Valyutani tartibga solish toʻgʻrisida”gi Oʻzbekiston Respublikasi Qonunining 19-moddasiga muvofiq hamda Oʻzbekiston Respublikasining naqd milliy valyutasini olib kirish va olib chiqishga doir operatsiyalar oʻtkazilishini tartibga solish maqsadida Vazirlar Mahkamasi qaror qiladi: 1. Belgilansinki, 2004-yil 1-martdan boshlab jismoniy shaxslar — rezidentlar va norezidentlar tomonidan Oʻzbekiston Respublikasining naqd milliy valyutasi — soʻmni Oʻzbekiston Respublikasiga olib kirish va respublikadan tashqariga olib chiqishga Oʻzbekiston Respublikasida belgilangan bazaviy hisoblash miqdorining 50 baravaridan oshmaydigan summada ruxsat beriladi. Naqd milliy valyutani yuqorida koʻrsatilgan summadan ortiqcha olib chiqishga Oʻzbekiston Respublikasi Markaziy bankining ruxsatnomasi bilan yoʻl qoʻyiladi. 2. Oʻzbekiston Respublikasining naqd milliy valyutasi yuridik shaxslar — rezidentlar va norezidentlar tomonidan olib kirilishi va olib chiqilishiga yoʻl qoʻyilmaydigan tartib oʻrnatilsin, Oʻzbekiston Respublikasi Markaziy banki, shuningdek Oʻzbekiston Respublikasi Markaziy bankining ruxsatnomasi boʻlgan taqdirda vakolatli banklar bundan mustasno. 3. Belgilansinki, Oʻzbekiston Respublikasining naqd milliy valyutasi Oʻzbekiston Respublikasi Markaziy banki va vakolatli banklar tomonidan olib kirilishi va olib chiqilishida bojxona toʻlovlari undirilmaydi, bojxona rasmiylashtiruvi yigʻimlari bundan mustasno. 4. Oʻzbekiston Respublikasi Markaziy banki va Davlat bojxona qoʻmitasi Adliya vazirligi bilan birgalikda Oʻzbekiston Respublikasining naqd milliy valyutasini olib kirish va olib chiqish tartibi toʻgʻrisidagi nizomni bir hafta muddatda ishlab chiqsin va tasdiqlasin. 5. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev va Oʻzbekiston Respublikasi Markaziy banki raisi F.M. Mullajonov zimmasiga yuklansin.
“NOMOLIYAVIY AKTIVLARGA KIRITILGAN INVESTITSIYaLAR TOʻGʻRISIDA HISOBOT” BOʻYIChA 2-INVEST(YILLIK) VA 2-INVEST (ChORAKLIK) DAVLAT STATISTIKA HISOBOTI ShAKLLARINI TOʻLDIRISh TARTIBI TOʻGʻRISIDAGI YOʻRIQNOMANI TASDIQLASh HAQIDA
(resolution, 2007-09-22)

“Davlat statistikasi toʻgʻrisida”gi Qonunga asosan va Vazirlar Mahkamasining 2003-yil 24-sentabrdagi 409-sonli “Qurilish doirasidagi hisobotlarni yanada takomillashtirish boʻyicha tadbirlar” toʻgʻrisidagi qarori asosida Davlat statistika qoʻmitasi qaror qiladi: 1. “Nomoliyaviy aktivlarga kiritilgan investitsiyalar toʻgʻrisida hisobot” boʻyicha 2-invest (yillik) va 2-invest (choraklik) davlat statistika hisoboti shakllarini toʻldirish tartibi toʻgʻrisidagi yoʻriqnoma ilovaga* muvofiq tasdiqlansin. 2. Mazkur qaror barcha xoʻjalik yurituvchi subyektlarga foydalanish uchun yetkazilsin. 3. Mazkur qaror Oʻzbekiston Respublikasi Adliya vazirligida davlat roʻyxatida qayd qilingan kundan boshlab oʻn kun oʻtgach kuchga kiradi.
2003-yil Jahon chempionatlarining gʻolib va sovrindorlarini valyuta bilan taqdirlash toʻgʻrisida
(resolution, 2021-02-22)

Oʻzbekiston Respublikasi Prezidentining “Sportchilarni taqdirlash toʻgʻrisida” 1992-yil 28-avgustdagi PF-465-son va 1994-yil 12-apreldagi PF-821-son farmonlariga binoan Oʻzbekiston Respublikasi Vazirlar Mahkamasi qaror qiladi: 1. Respublikada jismoniy tarbiya va sportni rivojlantirishda koʻrsatgan xizmatlari va 2003-yilgi jahon chempionatida samarali ishtirok etganligi uchun quyidagi gʻolib va sovrindor sportchilar: Oksana Chusovitina sport gimnastika boʻyicha jahon chempionatida birinchi oʻrinni olganligi uchun 10000 AQSh dollari; Dilshod Mansurov erkin kurash boʻyicha jahon chempionatida birinchi oʻrinni olganligi uchun 10000 AQSh dollari; Artur Taymazov erkin kurashi boʻyicha jahon chempionatida birinchi oʻrinni olganligi uchun 10000 AQSh dollari; Sergey Lagutin velosport boʻyicha jahon chempionatida birinchi oʻrinni olganligi uchun 10000 AQSh dollari; Abdullo Tangriyev dzyudo boʻyicha jahon chempionatida uchinchi oʻrinni olganligi uchun 3000 AQSh dollari; Anton Ryaxov baydarka va kanoeda eshkak eshish boʻyicha jahon chempionatida uchinchi oʻrinni olganligi uchun 3000 AQSh dollari miqdorida mukofotlansinlar. 2. Oʻzbekiston Respublikasi Moliya vazirligi yuqorida nomlari koʻrsatilgan sportchilarni taqdirlash uchun Oʻzbekiston Respublikasi Davlat sport qoʻmitasiga davlat budjetidan mablagʻ ajratilishini taʼminlasin. 3. Oʻzbekiston Respublikasi Markaziy banki taqdirlanadigan sportchilarga belgilangan tartibda valyuta ayirboshlanishini taʼminlasin. 4. Oʻzbekiston Respublikasi Tashqi iqtisodiy faoliyati milliy banki belgilangan tartibda moliyalashtirishni taʼminlasin.
TASDIQLANGAN MAHALLIYLAShTIRISh DASTURI LOYIHALARI AMALGA OShIRILAYOTGAN KORXONALAR TOMONIDAN SOLIQ VA BOJXONA IMTIYOZLARINI QOʻLLASh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2006-09-03)

Oʻzbekiston Respublikasi Vazirlar Mahkamasining 2004-yil 14-yanvardagi 18-son “2004-2005-yillar davrida mahalliy xomashyo negizida tayyor mahsulotlar, butlovchi buyumlar va materiallar ishlab chiqarishni mahalliylashtirish dasturini amalga oshirishga doir qoʻshimcha chora-tadbirlar toʻgʻrisida”gi qarorini bajarish yuzasidan qaror qilamiz: 1. Tasdiqlangan mahalliylashtirish dasturi loyihalari amalga oshirilayotgan korxonalar tomonidan soliq va bojxona imtiyozlarini qoʻllash tartibi haqida nizom ilovaga* muvofiq tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
XALQARO SHARTNOMALARNI TASDIQLASH TOʻGʻRISIDA
(resolution, 2004-02-19)

“Oʻzbekiston Respublikasining xalqaro shartnomalar toʻgʻrisida”gi Oʻzbekiston Respublikasi Qonunining 20-moddasiga muvofiq, Vazirlar Mahkamasi qaror qiladi: 1. Tasdiqlansin: 2004-yil 19-yanvar kuni Al-Kuvayt shahrida imzolangan Oʻzbekiston Respublikasi Hukumati bilan Kuvayt Davlati Hukumati oʻrtasida savdo, iqtisodiy, ilmiy va texnikaviy hamkorlik toʻgʻrisidagi Bitim; 2004-yil 19-yanvar kuni Al-Kuvayt shahrida imzolangan Oʻzbekiston Respublikasi Hukumati bilan Kuvayt Davlati Hukumati oʻrtasida investitsiyalarni ragʻbatlantirish va oʻzaro himoya qilish toʻgʻrisidagi Bitim; 2004-yil 19-yanvar kuni Al-Kuvayt shahrida imzolangan Oʻzbekiston Respublikasi Hukumati bilan Kuvayt Davlati Hukumati oʻrtasida ikki yoqlama soliqqa tortishning oldini olish hamda daromad va kapital soliqlarini toʻlashdan bosh tortishni bartaraf etish toʻgʻrisidagi Bitim; 2004-yil 19-yanvar kuni Al-Kuvayt shahrida imzolangan Oʻzbekiston Respublikasi Hukumati bilan Kuvayt Davlati Hukumati oʻrtasida havo qatnovi toʻgʻrisidagi Bitim; 2004-yil 19-yanvar kuni Al-Kuvayt shahrida imzolangan Oʻzbekiston Respublikasi Hukumati bilan Kuvayt Davlati Hukumati oʻrtasida jinoyatchilikka qarshi kurash sohasida hamkorlik toʻgʻrisidagi Bitim. 2. Tashqi ishlar vazirligi Oʻzbekiston Respublikasi tomonidan mazkur xalqaro shartnomaning kuchga kirishi uchun zarur boʻlgan davlat ichki tartib-taomillari bajarilganligi toʻgʻrisida tegishli bildirishnoma yuborsin. 3. Oʻzbekiston Respublikasi Bosh vazirining oʻrinbosarlari va tegishli vazirliklar va idoralar rahbarlari ushbu xalqaro shartnoma kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin.